3. การประกอบธุรกิจ

3.1. ลักษณะของผลิตภัณฑ์

บริษัท ไทยสแตนเลย์การไฟฟ้า จำกัด (มหาชน)
เป็นผู้ผลิตและจำหน่ายผลิตภัณฑ์ในกลุ่มธุรกิจเดียวกันเป็นส่วนใหญ่ ได้แก่
ธุรกิจอุปกรณ์ส่องสว่างสำหรับรถยนต์ รถจักรยานยนต์ และยานพาหนะอื่น
เพื่อจำหน่ายทั้งในประเทศและต่างประเทศ ซึ่งประกอบด้วยผลิตภัณฑ์ 2 ประเภทคือ
หลอดไฟและโคมไฟยานยนต์ ในส่วนผลิตภัณฑ์อื่น นอกเหนือจากผลิตภัณฑ์หลัก ได้แก่
แม่พิมพ์โลหะที่ใช้ฉีดขึ้นรูปทุกชนิด ซึ่งมีลักษณะแตกต่างจากผลิตภัณฑ์หลักของบริษัท
ลักษณะเป็นการผลิตเพื่อสนับสนุนโรงงานโคมไฟของบริษัท
และรับงานผลิตเพื่อจำหน่ายให้กับผู้ประกอบอุตสาหกรรมอื่นๆ
บริษัทมิได้จัดทำข้อมูลจำแนกตามส่วนงานสำหรับธุรกิจแม่พิมพ์
เนื่องจากยอดขายของส่วนงานดังกล่าวคิดเป็นเพียงร้อยละ 4.76 ของยอดขายรวม

ลักษณะลูกค้าที่ซื้อผลิตภัณฑ์ของบริษัท คือ ผู้ผลิตและจำหน่ายรถจักรยานยนต์ และรถยนต์
(รถยนต์นั่งส่วนบุคคล และรถยนต์เชิงพาณิชย์) นอกจากนี้ยังขายผ่านตัวแทน คือ บริษัท สิทธิผล
1919 จำกัด สำหรับผลิตภัณฑ์ ประเภทอะไหล่

บัตรส่งเสริมการลงทุน

บริษัท ไทยสแตนเลย์การไฟฟ้า จำกัด (มหาชน)
ได้รับบัตรส่งเสริมการลงทุนจากคณะกรรมการการส่งเสริมการลงทุนรวมทั้งสิ้น 16 ฉบับดังนี้

(1) ผลิตหลอดไฟสำหรับยานยนต์ (เลขที่ 1038/สอ./2533)

(2) ผลิตโคมไฟ สำหรับยานยนต์ (เลขที่ 1044/2527)

(3) ผลิตแม่พิมพ์ (เลขที่ 1214/สอ./2530)

(4) ผลิตแม่พิมพ์ (เลขที่ 1078/สอ./2533)

(5) ผลิตอุปกรณ์หรือส่วนประกอบของยานพาหนะ (เลขที่ 1279/สอ./2533)

(6) การวิจัยและพัฒนาด้านอุปกรณ์ส่องสว่างยานยนต์ (เลขที่ 1176/2534)

(7) การผลิตแม่พิมพ์ (เลขที่ 1767/2538)

(8) การผลิตอุปกรณ์ส่วนประกอบเครื่องยนต์ เครื่องจักร หรือ เครื่องไฟฟ้า (เลขที่ 5675/2539)

(9) การผลิตหลอดไฟอิเล็กทรอนิกส์ (เลขที่ 1016/2541)

(10) การผลิตชิ้นส่วนพลาสติกพลาสติกจากพลาสติกวิศวกรรม (เลขที่ 1017/2541)

(11) การผลิตอุปกรณ์ส่วนประกอบเครื่องยนต์ เครื่องจักร เครื่องไฟฟ้า (เลขที่ 4290/2541)

(12) การผลิตอุปกรณ์ส่วนประกอบเครื่องยนต์ เครื่องจักร เครื่องไฟฟ้า (เลขที่ 4573/2541)

(13)การผลิตแม่พิมพ์ (เลขที่ 1096/2543)

(14) การออกแบบทางอิเลคทรอนิคส์ (เลขที่ 1294 (2)/2545) (15)
กิจการผลิตแม่พิมพ์และซ่อมแม่พิมพ์ (เลขที่ 1539 (2)/2545 (16) กิจการผลิตชิ้นส่วนยานพาหนะ
(เลขที่ 1545 (2)/2546)

บริษัทยังคงได้รับสิทธิประโยชน์ทางภาษีจากบัตรส่งเสริมการลงทุนอีก 5 ฉบับ คือฉบับที่ 10 , 13 ,
14 , 15 และ 16 ดังมีรายละเอียด ที่สำคัญดังนี้

1. บัตรส่งเสริมการลงทุน เลขที่ 1017/2541 ลงวันที่ 15 มกราคม 2541
ในกิจการผลิตชิ้นส่วนพลาสติกจาก

พลาสติกวิศวกรรม ได้แก่ โคมไฟหน้ารถ ประเภท 6.12 การผลิตผลิตภัณฑ์พลาสติก
หรือเคลือบด้วยพลาสติก โดยได้รับสิทธิและประโยชน์ที่สำคัญมีดังนี้ 1.
ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ 2.
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการ

  ส่งเสริมมีกำหนดเวลา 8 ปี นับแต่วันที่เริ่มมีรายได้จากการประกอบกิจการนั้น กรณีมีผล
  ขาดทุนสามารถนำผลขาดทุนไปหักออกจากกำไรสุทธิที่เกิดขึ้น
  ภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกิน 5 ปี
  นับแต่วันพ้นกำหนดเวลานั้น โดยเลือกหักจากกำไรสุทธิของปีใดปีหนึ่งหรือหลายปีก็ได้

  3. ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษี

  เงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคล นั้น

  4. ให้ได้รับยกเว้นอากรขาเข้าสำหรับวัตถุดิบหรือวัสดุจำเป็นที่ต้องนำเข้าจากต่างประเทศ เพื่อ

  ใช้ในการผลิตเพื่อการส่งออกเป็นระยะเวลา 1 ปี นับแต่วันนำเข้าครั้งแรก

  5. ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็น

  ระยะเวลา 1 ปี นับแต่วันนำเข้าครั้งแรก

6. ให้ได้รับอนุญาตให้หักเงินได้พึงประเมินเป็นจำนวน ร้อยละ 5 ของรายได้ที่เพิ่มขึ้นจากปีก่อน

จากการส่งออกเป็นระยะเวลา 10 ปี นับแต่วันที่มีรายได้จากการประกอบกิจการนั้น

2. บัตรส่งเสริมการลงทุน เลขที่ 1096/2543 ลงวันที่ 8 มีนาคม 2543 ในกิจการผลิตแม่พิมพ์
ประเภท 4.11 การ

ผลิตเครื่องจักรหรืออุปกรณ์สำหรับงานอุตสาหกรรม

โดยได้รับสิทธิและประโยชน์ที่สำคัญมีดังนี้

1. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

  2. ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศ
  เพื่อใช้

  ในการผลิตเพื่อการส่งออกเป็นระยะเวลา 1 ปี นับแต่วันนำเข้าครั้งแรก

3. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการ

  ส่งเสริมมีกำหนดเวลา 8 ปี นับแต่วันที่เริ่มมีรายได้จากการประกอบกิจการนั้น

4.
ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลา
10 ปี นับแต่วันที่มีรายได้จากการประกอบกิจการนั้น

3. บัตรส่งเสริมการลงทุน เลขที่ 1294 (2)/2545 ลงวันที่ 2 พฤษภาคม 2545
ในกิจการPROTOTYPE DESIGN

เครื่องจักรหรืออุปกรณ์สำหรับงานอุตสาหกรรม ประเภท 5.7 กิจการออกแบบทางอิเลคทรอนิคส์

โดยได้รับสิทธิและประโยชน์ที่สำคัญมีดังนี้

1. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

  2. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการ

  ส่งเสริมรวมกันไม่เกินร้อยละ 100 ของเงินลงทุน ไม่รวมค่าที่ดินและทุนหมุนเวียน มีกำหนด

  เวลา แปดปี นับแต่วันที่เริ่มมีรายได้จากการประกอบกิจการนั้น

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริม ซึ่งได้รับยกเว้นภาษีเงินได้นิติ

  บุคคลไปรวมคำนวณเพื่อเสียภาษีเงินได้ ตลอดระยะเวลาที่ได้รับการยกเว้นภาษีเงินได้นิติบุคคล

4. บัตรส่งเสริมการลงทุน เลขที่ 1539 (2)/2545 ลงวันที่ 30 สิงหาคม 2545
ในกิจการผลิตแม่พิมพ์ (MOLD) และเครื่องจักรหรืออุปกรณ์สำหรับงานอุตสาหกรรมซ่อมแม่พิมพ์
ประเภท 4.2 กิจการผลิตเครื่องจักรและอุปกรณ์

โดยได้รับสิทธิและประโยชน์ที่สำคัญมีดังนี้

1. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

  2. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการ

  ส่งเสริมรวมกันไม่เกินร้อยละ 100 ของเงินลงทุน ไม่รวมค่าที่ดินและทุนหมุนเวียน มีกำหนดเวลา
  8 ปี นับแต่วันที่เริ่มมีรายได้จากการประกอบกิจการนั้น
  กรณีมีผลการดำเนินงานขาดทุนในระหว่างเวลาที่ได้รับยกเว้นภาษีเงินได้นิติบุคคล
  ได้รับอนุญาตให้นำผลขาดทุนมาหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลเป็นเวลา
  5 ปี โดยเลือกหักจากกำไรสุทธิของปีใดปีหนึ่ง หรือหลายปีได้

  3. ได้รับยกเว้นไม่ต้องนำเงินปันผลจากกิจการที่ได้รับการส่งเสริม ซึ่งได้รับยกเว้นภาษีเงินได้นิติ

  บุคคลไปรวมคำนวณเพื่อเสียภาษีเงินได้ ตลอดระยะเวลาที่ได้รับการยกเว้นภาษีเงินได้นิติบุคคล

3.  ได้รับยกเว้นภาษีอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศที่

  ใช้ในการผลิตเพื่อส่งออกเป็นเวลา 1 ปี นับตั้งแต่วันที่นำเข้าครั้งแรก

5. บัตรส่งเสริมการลงทุน เลขที่ 1545 (2)/2546 ลงวันที่ 7 ตุลาคม 2546
ในกิจการผลิตชิ้นส่วนยานพาหนะ

โดยได้รับสิทธิและประโยชน์ที่สำคัญมีดังนี้

  1. ได้รับยกเว้นอากรขาเข้าสำหรับเครื่องจักรกึ่งหนึ่งตามที่คณะกรรมการพิจารณาอนุมัติ เฉพาะ

  รายการเครื่องจักรที่มีอากรขาเข้าไม่ต่ำกว่าร้อยละ 10

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการ

  ส่งเสริมรวมกันไม่เกินร้อยละ100 ของเงินลงทุน ไม่รวมค่าที่ดินและทุนหมุนเวียน มีกำหนด เวลา
  3 ปี นับแต่วันที่เริ่มมีรายได้จากการประกอบกิจการนั้น
  กรณีมีผลการดำเนินงานขาดทุนในระหว่างเวลาที่ได้รับยกเว้นภาษีเงินได้นิติบุคคล
  ได้รับอนุญาตให้นำผลขาดทุนมา
  หักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลเป็นเวลา 5 ปี
  โดยเลือกหักจากกำไรสุทธิของปีใดปีหนึ่ง หรือหลายปีได้

  3. ได้รับยกเว้นไม่ต้องนำเงินปันผลจากกิจการที่ได้รับการส่งเสริม ซึ่งได้รับยกเว้นภาษีเงินได้นิติ

  บุคคลไปรวมคำนวณเพื่อเสียภาษีเงินได้ ตลอดระยะเวลาที่ได้รับการยกเว้นภาษีเงินได้นิติบุคคล

  4. ได้รับยกเว้นภาษีอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศที่

  ใช้ในการผลิตเพื่อส่งออกเป็นเวลา 1 ปี นับตั้งแต่วันที่นำเข้าครั้งแรก

  5. ได้รับยกเว้นอากรขาเข้าสำหรับของที่ได้รับการส่งเสริมนำเข้ามาเพื่อส่งกลับออกไปเป็นระยะ

  เวลา 1 ปี นับตั้งแต่วันที่นำเข้าครั้งแรก

3.2 การตลาดและภาวะการแข่งขัน

ก. นโยบายและลักษณะการตลาดของผลิตภัณฑ์

เนื่องจากสภาพการแข่งขันในอุตสาหกรรมส่องสว่างยานยนต์มีการแข่งขันค่อนข้างต่ำ ดังนั้นกลยุทธ
ในการแข่งขันของบริษัท ไทยสแตนเลย์การไฟฟ้า จำกัด (มหาชน) คือ
บริษัทพยายามที่จะผลิตสินค้าทุกชนิดให้มีคุณภาพสูงด้วยราคาที่สมเหตุสมผล
การกำหนดราคาจะคิดจากต้นทุนการผลิตบวกกำไรมาตรฐาน
นอกจากนี้บริษัทยังมีนโยบายที่จะขยายสายผลิตภัณฑ์อื่น ๆ
ที่เกี่ยวกับยานยนต์เพิ่มขึ้นให้สอดคล้องกับความต้องการของตลาด

การจำหน่ายและช่องทางการจัดจำหน่าย และลักษณะของลูกค้า

1. การจำหน่ายในประเทศ มีการจัดจำหน่าย 2 ทางดังนี้

1.1 จำหน่ายให้กับโรงงานประกอบรถยนต์ (Original Equipment Market) โดยตรง

สำหรับการผลิตและเป็นอะไหล่ในส่วนงานบริการของผู้ประกอบรถยนต์

2.  จำหน่ายให้กับผู้ประกอบกิจการอะไหล่ (Replacement Equipment Market) โดย

  ผลิตภัณฑ์สำหรับตลาดนี้จะเป็นประเภทที่ใช้เปลี่ยนเพื่อทดแทนของเดิม โดยจะขายผ่านตัวแทน คือ
  บริษัท สิทธิผล 1919 จำกัด

  2. การจำหน่ายในต่างประเทศ มีการจัดจำหน่าย 2 ทางดังนี้

  2.1 จำหน่ายให้กับโรงงานประกอบรถยนต์ (Original Equipment Market) โดยตรง

  สำหรับผลิต และเป็นอะไหล่ในส่วนงานบริการของผู้ประกอบรถยนต์

  2.2 จำหน่ายไปยังบริษัทฯ ในกลุ่มสแตนเลย์ เพื่อนำไปจำหน่ายให้กับโรงงานประกอบใน

  ประเทศ นั้น ๆ ทั้งนี้ เพื่อให้บริษัทดังกล่าวจัดเก็บ STOCK และตรวจสอบคุณภาพของสินค้า
  รวมทั้งทยอยจัดส่งให้แก่โรงงานประกอบในประเทศนั้น ๆ ตาม ORDER โดย
  ทั่วไปจะเป็นลักษณะของการขายสินค้าในลักษณะ SINGLE SOURCE
  โดยจะผลิตชิ้นส่วนที่ไทยสแตนเลย์ เพียงแห่งเดียว และส่งไปจำหน่ายในต่างประเทศ ทั่วโลก
  เพื่อให้มีขอบ เขตการผลิตที่สูง
  และสามารถควบคุมต้นทุนการผลิตได้ดีหรือในแง่วัตถุดิบที่มีการใช้น้อยในบางบริษัท
  และไม่คุ้มที่จะสั่งตรงจากผู้ผลิต อาจมีการสั่งซื้อจากไทยสแตนเลย์ในบางโอกาส

  ปัจจุบัน บริษัทมีสัดส่วนการจำหน่ายในตลาดต่างประเทศประมาณร้อยละ 11.15
  ของยอดขายทั้งหมด

เป็นกลุ่มลูกค้าในแถบเอเชีย ยุโรป และสหรัฐอเมริกา

ข. ภาวะอุตสาหกรรมและการแข่งขัน

อุตสาหกรรมการผลิตอุปกรณ์ส่องสว่างยานยนต์
ซึ่งเป็นอุตสาหกรรมของบริษัทนั้นถือว่าเป็นอุตสาหกรรมที่มีภาวะการแข่งขันต่ำ และมีผู้ผลิตน้อยราย
ซึ่งถ้าพิจารณาโดยสังเขปแล้วจะมีผู้ผลิตเพียง 2 รายเท่านั้น คือบริษัท ไทยสแตนเลย์การไฟฟ้า
จำกัด (มหาชน) และบริษัท ไทยโคะอิโต จำกัด ซึ่งถือเป็นผู้ผลิตให้กับทั้งระบบในประเทศไทย
แต่เนื่องจากบริษัท ไทยสแตนเลย์การไฟฟ้า จำกัด (มหาชน) ถือเป็นผู้ผลิตที่ใหญ่อันดับ 1
ของประเทศ และมีส่วนถือครองในตลาดที่สูงกว่าอันดับ 2 อยู่มาก
จึงถือว่าได้เปรียบอย่างมากในการแข่งขันรวมทั้งอุตสาหกรรมของบริษัทฯ
เป็นอุตสาหกรรมครบวงจรภายในนับตั้งแต่ การวิจัยและพัฒนา การออกแบบ การผลิตแม่พิมพ์
การผลิตหลอดไฟและชิ้นส่วนด้วยตัวเอง ภายในรวมถึงการประกอบเป็นสินค้าสำเร็จรูป
และการประกันคุณภาพสินค้ากับทั้งบริษัทเป็นบริษัทจดทะเบียนในตลาดหลักทรัพย์แห่งประเทศไทย
จึงได้เปรียบอย่างมากในการระดมทุนที่มีต้นทุนต่ำกว่า

นอกจากนี้ อุตสาหกรรมการผลิตอุปกรณ์ส่องสว่างยานยนต์
ยังถือเป็นอุตสาหกรรมที่ยากต่อการเข้ามาประกอบการสำหรับผู้ประกอบการรายใหม่
เพราะเนื่องจาก

1) ต้องใช้เงินทุนเป็นจำนวนมาก เพราะเนื่องจากเครื่องมือเครื่องจักร
และเครื่องทดสอบมีราคาที่แพงมาก 2) บุคคลากรต้องใช้เวลาฝึกฝน และลงทุนเป็นจำนวนมาก 3)
ใช้เทคโนโลยีเฉพาะ ซึ่งแตกต่างจากอุตสาหกรรมอื่น ๆ อย่างชัดเจน
รวมถึงต้องปฏิบัติตามมาตรฐาน ความปลอดภัยที่เข้มงวดของแต่ละประเทศ 4)
เนื่องจากบริษัทเป็นบริษัทร่วมทุนกับบริษัท สแตนเลย์ อิเลคทริค แห่งญี่ปุ่น จึงได้รับการถ่ายทอด
เทคโนโลยี และประสบการณ์ จึงได้รับความเชื่อถือจากผู้ผลิตยานยนต์

เนื่องจากในอุตสาหกรรมนี้ มีผู้ผลิตน้อยรายจึงทำให้บริษัทมีอำนาจต่อรองกับลูกค้าในระดับหนึ่ง
แต่อย่างไรก็ดี วิถีของการค้าจะยึดหลักแห่งความจริงเป็นหลักในระหว่างลูกค้ากับบริษัท
โดยการพิจารณาจากต้นทุนที่แท้จริงบวกกับกำไรมาตรฐานเป็นฐานในการพิจารณา
ในส่วนอำนาจต่อรองกับผู้จำหน่ายวัตถุดิบ
ถึงแม้ว่าอุตสาหกรรมนี้จะมีผู้ผลิตน้อยรายแต่ในทางตรงข้ามกันมีผู้จำหน่ายวัตถุดิบมากราย
บริษัทจึงใช้นโยบายในการไม่ผูกขาดกับผู้ผลิตหรือจำหน่ายวัตถุดิบเพียงรายใดรายหนึ่งเท่านั้น
เพื่อสร้างอำนาจต่อรองให้ได้ต้นทุนที่ต่ำที่สุด ปัจจัยแห่งความสำเร็จ และจุดแข็งของบริษัท
โดยสรุปแล้ว บริษัทมีจุดแข็งหรือปัจจัยแห่งความสำเร็จดังต่อไปนี้ 1) เป็นอุตสาหกรรมครบวงจร 2)
มีความได้เปรียบในการแข่งขันในฐานะเป็นผู้ผลิตรายใหญ่ และมีส่วนถือครองในตลาดสูงมาก 3)
มีผู้ผลิตน้อยรายในตลาด 4) มีเทคโนโลยีที่ก้าวหน้า
เนื่องจากได้รับการถ่ายทอดเทคโนโลยีจากบริษัทแม่ และทำ R&D เอง 5)
มีบุคคลากรที่มีคุณภาพสูงและมีประสบการณ์อันยาวนาน 6) เป็นบริษัทจดทะเบียนในตลาดหลักทรัพย์
สามารถระดมทุนได้โดยมีต้นทุนการเงินต่ำ 7) มีลูกค้าจำนวนมากราย 8)
มีอำนาจต่อรองกับผู้ผลิตชิ้นส่วนและขายวัตถุดิบ

โดยทั่วไปจะเห็นได้ว่าในส่วนของอุปกรณ์ส่องสว่างยานยนต์
เป็นตลาดที่มีการแข่งขันต่ำเพราะเป็นสินค้าที่ต้องใช้เทคโนโลยีในการผลิตที่สูง
กับทั้งต้องมีการลงทุนอย่างมาก จึงจะสามารถตั้งโรงงานผลิตได้
จึงมีผู้เข้ามาในอุตสาหกรรมนี้น้อยราย และบริษัท ไทยสแตนเลย์การไฟฟ้า จำกัด (มหาชน)
ถือว่าเป็นบริษัทแรก และบริษัทเดียวที่มีเทคโนโลยีการผลิตที่ครบวงจรมากที่สุด
และมีลูกค้าที่เป็นผู้ผลิตยานยนต์จากญี่ปุ่นทุกรายที่ทำการประกอบในประเทศไทย และลูกค้าจากยุโรป
และอเมริกาบางบริษัท
จึงทำให้บริษัทมีอำนาจการแข่งขันที่สูงมากเมื่อเทียบกับคู่แข่งที่เพิ่งเข้ามาในตลาดเมื่อไม่นานมานี้
อีกทั้งบริษัทยังเป็นบริษัทจดทะเบียนในตลาดหลัก ทรัพย์แห่งประเทศไทย
จึงทำให้สามารถระดมทุนได้ในต้นทุนที่ต่ำ ซึ่งช่วยส่งเสริมอย่างมากในด้านราคาสำหรับการแข่งขัน

สำหรับอุตสาหกรรมยานยนต์
ถือเป็นหนึ่งในอุตสาหกรรมที่มีความสำคัญต่อการพัฒนาประเทศอย่างยิ่งและมีโครงสร้างเกี่ยวเนื่องกับอุตสาหกรรมต่อเนื่องอย่างมาก
นับตั้งแต่อุตสาหกรรมพื้นฐาน เช่น เหล็ก พลาสติก ยาง แก้ว หนังสัตว์
ไปจนถึงอุตสาหกรรมการผลิตชิ้นส่วนในระดับต่าง ๆ
จนกระทั่งเป็นชิ้นส่วนยานยนต์ในระดับสุดท้ายแล้ว จึงนำมาประกอบเป็นยานยนต์ ซึ่งตลอด 10
ปีที่ผ่านมา ประเทศไทยมีการพัฒนาในอุตสาหกรรมนี้อย่างมาก และถือว่าเป็นผู้ผลิตยานยนต์
และชิ้นส่วนยานยนต์ที่ใหญ่ที่สุดในกลุ่ม ASEAN
ซึ่งสามารถจำแนกแนวโน้มการเจริญเติบโตของอุตสาหกรรม ตามประเภทของยานยนต์ คือ รถยนต์
(MOTOR CAR) และจักรยานยนต์ (MOTOCYCLE) ตลอด 10 ปีที่ผ่านมา ดังนี้

[]

ซึ่งตลอด 10 ปีที่ผ่านมา นอกจากจะมีแนวโน้มในการพัฒนาทางด้านความต้องการภายในประเทศ
(ยอดขาย) แล้ว ยังมีการพัฒนาในด้านของการส่งออก
ซึ่งแสดงให้เห็นแนวโน้มการเจริญเติบโตอย่างรวดเร็ว

สำหรับอุตสาหกรรมของบริษัทฯ
เป็นอุตสาหกรรมที่รวมอยู่ในกลุ่มชิ้นส่วนยานยนต์ในระดับสุดท้ายซึ่งจะผลิตสินค้าจำหน่ายให้กับผู้ผลิตรถยนต์
(OEM MARKET) โดยตรงเป็นส่วนใหญ่ ซึ่งอาจมีบางส่วนจำหน่ายให้กับตลาดทดแทน(REPLACEMENT
MARKET) ดังนั้นแนวโน้มการเจริญเติบโตตลอด 10 ปี ที่ผ่านมา
จึงเป็นเช่นเดียวกับการเจริญเติบโตของอุตสาหกรรมยานยนต์ในประเทศ

[]

  3.3 การจัดหาผลิตภัณฑ์และบริการ ก. การผลิต และข้อมูลเกี่ยวกับวัตถุดิบ

  การผลิต บริษัทแบ่งโรงงานผลิตผลิตภัณฑ์ ดังนี้

  1. โรงงานผลิตหลอดไฟ กำลังการผลิตประมาณ 90 ล้านหลอดต่อปี

  ผลิตตามคำสั่งซื้อของลูกค้าและโอนใช้ภายในโดยส่งให้โรงงานผลิตโคมไฟ

  2. โรงงานผลิตโคมไฟ กำลังการผลิตประมาณ 40 ล้านชิ้นต่อปี

  ผลิตตามคำสั่งซื้อของลูกค้า

  3. โรงงานแม่พิมพ์ กำลังการผลิตประมาณ 400 ชุดต่อปี

  ผลิตตามคำสั่งซื้อของลูกค้าและผลิตเพื่อสนับสนุนการผลิตในโรงงานโคมไฟ

  ปัจจุบันวัตถุดิบที่ใช้ในการผลิต ประมาณร้อยละ 15 มาจากแหล่งวัตถุดิบในประเทศ และอีก

ประมาณร้อยละ 25
นำเข้าจากต่างประเทศซึ่งมีราคาเปลี่ยนแปลงไม่มากนักโดยสัดส่วนการซื้อวัตถุดิบในประเทศ
และต่างประเทศ ในช่วง 3 ปี ที่ผ่านมามีดังนี้

  ----------------------- ---------- -------- ---------- -------- ---------- --------
  แหล่งที่มา                 31 มี.ค.             31 มี.ค.             31 มี.ค.    
                          2547 (2             2548                2549       
                          เดือน)                                              

                          จำนวนเงิน   %        จำนวนเงิน   %        จำนวนเงิน   %

  ในประเทศ                460.40     78.72    2,799.30   75.55    3,295.85   74.83

  ต่างประเทศ               124.44     21.28    905.89     24.45    1,108.47   25.17

  รวม                     584.84     100.00   3,705.19   100.00   4,404.32   100.00
  ----------------------- ---------- -------- ---------- -------- ---------- --------

วัตถุดิบที่นำเข้าส่วนใหญ่จะซื้อจากบริษัท สแตนเลย์อิเลคทริค จำกัด และบริษัทในกลุ่มสแตนเลย์

เนื่องจาก

1.  เป็นสินค้าที่มีลักษณะเฉพาะ ที่ผลิตจากแหล่งผลิตเดียวในปริมาณมากเพื่อลดต้นทุน หรือไม่

  คุ้มกับการลงทุนที่จะทำการผลิตขึ้นเองในประเทศไทย เพราะเนื่องจากยอดการสั่งซื้อมีในระดับต่ำ

2.  เป็นสินค้าที่ต้องการยอด การสั่งซื้อ ในปริมาณครั้งละมาก ๆ แต่เนื่องจากความต้องการใน

  ประเทศไทยยังไม่มากและในบางครั้งการสั่งซื้อในปริมาณน้อยจะทำให้มีต้นทุนวัตถุดิบที่สูงขึ้น
  บริษัทจึงทำการซื้อแบ่งจากยอดสั่งซื้อจากบริษัทสแตนเลย์อิเลคทริค เพื่อลดต้นทุนการจัดซื้อ
  และลดความเสี่ยงด้านการ STOCK วัตถุดิบเป็นเวลานาน

3.  เป็นสินค้า SINGLE SOURCER ซึ่งเป็นการผลิตสินค้าในระบบความร่วมมือของกลุ่ม

  STANLEY ในการผลิตสินค้าจากแหล่งผลิตเดียวในปริมาณมาก เพื่อให้มีราคาต่อหน่วยถูกลง
  และขายให้กับบริษัทในเครือทั่วโลก

โดยทั่วไปแล้ว การซื้อขายสินค้าจากบริษัทสแตนเลย์ อิเลคทริค
และบริษัทในกลุ่มสแตนเลย์จะมิได้บวกกำไรมาก
แต่จะคิดจากต้นทุนสินค้าบวกค่าใช้จ่ายในการดำเนินการเป็นหลักเท่านั้น
และสินค้าใดถ้าบริษัทสามารถ จัดซื้อได้เอง และเกิดประโยชน์มากกว่า
บริษัทสามารถที่จะตัดสินใจสั่งซื้อของได้เอง และมิได้มีข้อผูกพันใด ๆ

ข. ผลกระทบต่อสิ่งแวดล้อม

การดำเนินงานของบริษัทไม่มีผลกระทบต่อสิ่งแวดล้อม
แม้ว่าจะมีกระบวนการผลิตที่เกี่ยวกับการพ่นสีเคลือบผิว
แต่บริษัทได้จัดทำระบบม่านน้ำเพื่อดักฝุ่นละออง และผ่านกระบวนการกำจัดให้กลายเป็นกากสี
(Paint Sludge) และได้มอบหมายให้ บริษัท บริหารและพัฒนาเพื่อการอนุรักษ์สิ่งแวดล้อม จำกัด
(มหาชน) ซึ่งเป็นบริษัทที่ได้รับอนุญาตตามกฎหมาย
และระเบียบที่เกี่ยวข้องให้ประกอบธุรกิจการให้บริการเกี่ยวกับการกำจัดของเสีย
เป็นผู้ดำเนินการเกี่ยวกับการกำจัดและบำบัดของเสียให้กับบริษัท
เพราะฉะนั้นจึงไม่มีการปล่อยมลภาวะใดๆ มายังภายนอก จึงถือได้ว่าไม่มีผลกระทบต่อสิ่งแวดล้อม

อย่างไรก็ตามบริษัทฯ ได้ตระหนักถึงความสำคัญของสิ่งแวดล้อมเป็นอย่างยิ่ง ด้วยเหตุนี้ ทางบริษัทฯ
จึงได้มีการจัดทำระบบการจัดการด้านสิ่งแวดล้อม ISO14001 ขึ้น
ได้รับการรับรองระบบการจัดการสิ่งแวดล้อม (ISO 14001) เมื่อวันที่ 2 กรกฎาคม 2545
และบริษัทได้รับรางวัลโครงการโรงงานสีเขียว เฉลิมพระเกียรติ 72 พรรษา มหาราชินี เมื่อวันที่
16 พฤศจิกายน 2547

3.4 งานที่ยังไม่ได้ส่งมอบ

- ไม่มี -